經數: 二○八四

經名: 三寶感應要略錄卷上

頁數: 八三一

上              欄

度所希幸. 於是摸寫離苦. 願生彼土. 沒齒爲

念. 至夜忽起. 依常面西. 禮戀跏趺. 至曉方

逝. 顔色怡和. 儼如神在. 春秋六十有九矣

第十三隋朝僧道喩三寸阿彌陀像感應

(出瑞應傳)

隋朝僧道喩. 於開覺寺. 念阿彌陀佛. 造□檀

長三寸. 後道喩忽死. 經七日□蘇云. 初見一

賢者. 往生至寶池邊. 賢者花三□. 花便開敷.

遂入而坐. 喩□花三□不爲開. 以手撥花. 花

隨萎落. 阿彌陀佛告言. 汝且歸彼國. 懺悔衆

罪. 香湯沐浴. 明星出時我來迎. 汝造我像. 因

何太小. 喩曰. 心大卽大. 心小卽小. 言已像遍

於虛空. 卽依香湯沐浴. 一心懺悔. 謂衆人曰.

爲喩念佛. 明星出時. 化佛來迎. 光明衆皆聞

見. 卽便命終. 時開皇八年矣

第十四幷州張元壽爲亡親造阿彌陀像

感應(出幷州記)

張元壽幷州人. 雖有善心. 其家以殺生爲業.

[&FFFF]#親亡沒. 後斷殺生業. 修念阿彌陀佛. 發心

爲救[&FFFF]#親. 造阿彌陀佛三尺像. 安置舊室. 香

花燈明. 供養禮拜. 其夢室中有光. 光中乘

蓮臺者二十餘人. 於中二人. 近於庭上呼元

壽. 壽卽問誰. 答吾是汝父母. 雖解念佛三昧.

好酒肉食. 殺生魚鳥等多故. 墮叫喚地獄. 雖

墮地獄. 以念佛力. 熱鐵融銅如□水. 昨日沙

門身長三尺. 來說法. 同業者二十餘人. 聞沙

門說. 皆離地獄. 方生淨土. 時熟以是因緣來

告. 在空中人者. 卽地獄中同業者也. 說此事

已. 指西方而去. 以所夢語僧. 皆謂所造像. 往

中              欄

地獄中救苦矣

第十五釋道如爲救三途衆生造阿彌陀

像感應(出幷州記)

釋道如是幷州晉陽人也. 乃是道綽禪師懸

孫弟子. 心含慈仁. 悲四生苦 雖修淨業. 先欲

度他. 發願爲救三途衆生受苦. 造阿彌陀丈

六金像. 貧道之力三年方成. 精勤供養. 在於

像前夢. 一人冥官. 將金紙牒書曰. 此是閻魔

法王. 隨喜師願牒書也. 如卽開見云. 阿師爲

救三途受苦衆生. 造阿彌陀像. 入地獄敎化

衆生. 宛如生佛. 放光說法. 利益不思議. 地獄

衆生業微輕者. 皆離苦得樂. 夢覺彌專其志.

齋日像胸放光. 但十人五六得見. 或人夢. 道

如現金色身. 入地獄中說法. 或爲餓鬼說法.

以如此感應蓋多. 定知所願不虛矣

第十六宋沙門釋僧高造丈六無量壽像

感應(出梁高僧傳珠林中取意)

宋江陵長沙寺沙門釋僧高. 志操剛烈期西

方. 願造丈六無量壽像. 功用旣巨. 積年不辦.

聞湘州銅溪山廟甚1□銅器. 欲化導鬼神. 取

充成辦. 遂州2判史張邵. 告事人源. 請船數

□壯士百人. 張曰. 此廟靈驗. 獄者輒斃. 且蠻

人守護. 恐此難果. 高曰. 3[&FFFF]#與君4其共死則

身5留. 張卽給人船. 未至一宿. 神已預知. 風

震雲冥. 鳥獸鳴呼. 俄而高到. 霧歇日明. 未至

廟屋. 二十餘步. 有兩銅□. 各數百斛. 見一大

蛇. 長十餘丈. 從□騰出. 亘身斷道. 從者百人.

悉皆退散. 高乃6○服. 而進振□. 告蛇曰. 汝

前世罪業故受7□. 不聞三寶. 何由自拔. 吾

下              欄

造丈六無量壽像. 聞此*□銅. 遠來相詣. 幸

可開路使我得前. 蛇乃擧Ｃ頭. 看高引身而

去. 高躬率人徒. 捷取銅器. 唯床頭唾壺. 可容

四舛. □Ｃ長尺有餘. 踊躍出入. 遂置不取. 廟

器重大少不收一. 唯勝小者. 船滿而歸. 守廟

之人. 卽蠻莫敢推拒. 高還都鑄像. 以元壽九

年畢功. 神表端嚴. 威光偉曜. 造像靈異聲傳

矣

第十七阿彌陀佛化作鸚鵡鳥引起安息

國感應(出外國記)

安息國人不識佛法. 居邊地鄙質愚氣. 時有

鸚鵡鳥. 其色黃金靑白文飾. 能作人語. 王臣

人民共愛. 身肥氣力弱. 有人問曰. 汝以何物

爲食. 曰我聞阿彌陀佛唱以爲食. 身肥力强.

若欲養我. 可唱佛名. 諸人競唱. 鳥漸飛騰空

中還住地. 鳥曰. 汝等欲見□饒土不. 答欲見

之. 鳥曰. 若欲見當乘我羽. 諸人乘其羽翼. 力

猶少弱. 鳥勸令念佛. 卽飛騰虛空中. 指西方

而去. 王臣歎異曰. 此是阿彌陀佛. 化作鳥身.

引攝邊鄙. 豈非現身往生. 卽於彼地立精舍.

號鸚鵡寺. 每齋日修念佛三昧. 以其已來. 安

息國人. 少識佛法. 往生淨土者蓋多矣

第十八阿彌陀佛作大魚身引攝漁人感

應(出外國記)

執師子國西南極目不知幾里. 有絶島. 編居

屋舍五百餘戶. 捕鳥爲食. 更不聞佛法. 時數

千大魚. 海 渚寄來. 一一作人語. 唱南無阿彌

陀佛. 海人見之. 不了所由. 唯依唱言. 名阿彌

陀魚. 有人唱阿彌陀. 魚漸近岸. 頻唱殺之而

經數: 二○八四

經名: 三寶感應要略錄卷上

頁數: 八三二

上              欄

不去. 肉甚美. 若諸人久唱. 所執取者. 肉味最

上. 少唱得者辛苦之. 一渚漁人. 耽嗜魚肉. 唱

阿彌陀佛名爲業. 初食者一人壽盡. 命終三

月之後. 乘紫雲放光明. 來至海渚濱. 告諸人

曰. 吾是捕魚之中老首. 命終生極樂世界. 其

大魚者. 阿彌陀如來化作. 彼佛哀愍我等愚

氣. 作大魚身. 勸進念佛三昧. 若不信者. 當見

魚骨. 皆是蓮花. 諸人歡喜. 見所捨骨. 皆是蓮

花. 見者感悟. 斷殺生念阿彌陀佛. 所居之人.

皆生淨土. 空荒年久. 執師子國師子賢大阿

羅漢. 乘神通往到彼島. 傳說如此矣

第十九信婦言稱阿彌陀佛名感應

(出外國賢聖記)

昔天竺阿輸沙國中. 有一婆羅門. 愚癡不信.

惡業嚴身. 其婦淨信. 解念佛定. 婦每勸夫曰.

汝可念無量壽佛. 夫不隨. 此婆羅門多欲愛

婦. 情深染著. 不知厭足. 時婦曰. 夫婦如[&FFFF]#

羽. 汝如何不似我行. 旣不隨我心. 我亦汝不

隨. 衆不順情. 時婆羅門曰. 我愚癡故. 不能持

汝行. 將如何. 婦曰. 汝定一時. 我修念佛定訖

擊金鼓時. 將唱南無阿彌陀佛. 入寢屋方交

臥. 婆羅門如言而行. 三年後依微疾而卒. 脅

下尙暖. 婦疑不菩. 五日方言. 悲泣謂婦言. 吾

死入□湯地獄. 羅刹婆以鐵杖打罪人. 打動

□緣. 卽謂汝金鼓聲. 不覺高聲唱南無阿彌

陀佛. 爾時地獄如□池. 蓮花彌滿其中. 聲所

及罪人皆生淨土. 羅刹白王. 王放還吾曰. 以

此奇事傳說人間. 卽說一偈云

若人造多罪      應墮地獄中

中              欄

□聞彌陀名       猛火爲淸冷

婆羅門憶持而再說. 聞者歡喜矣

第二十十念往生感應(出淨土論)

聞有一人不識姓名. 其性粗險. 不信因果. 常

以殺獵爲業. 遇疾臨終. 備見地獄苦具. 及所

殺衆生. □來債命. 其人悔曰. 我平生不信師

僧語. 今日所見. 果如經說. 遂告家中人曰. 汝

等1敎我. 兒等報云. 若爲相救. 其人告曰. 汝

若不能救我者. 急遣一人. 就寺請一師. 來救

我也. 卽依其言. 請得一僧. 其人見僧. 悲泣而

言. 願師. 慈悲急救弟子. 僧報云. 旦越平生不

信三寶. 今日垂終. 卒救難得也. 其人云. 實

爾. 師讀佛經. 如弟子罪人. 命終之時有救法

不. 僧答曰. 觀經有文. 其文云云. 忽然踊躍歡

喜. 云佛言有地獄. 如言卽有者. 佛言十念得

往生. 弟子定得往生也. 卽告家人曰. 可持火

來. 家人莊火香爐授其人. 語曰. 我今小時. 卽

入地獄. 在爐□中. 何用香爐. 可將火來著我

手中. 遂左手莊火. 右手握香. 面向西方. 至心

念佛. 未滿十念. 卽告衆云. 佛從西來. 大有徒

衆. 幷放光明. 授我花座. 言畢卽卒. 此是十念

往生也

第二十一釋雙惠圖造阿褒佛感應(出隨記)

隋開皇中. 有釋雙惠. 不知何處人. 一生期不

退轉位. 圖阿褒佛像一十體. 又造同像一十

二體. 長三尺立像. 專心祈請感應. 夢感二人

僧. 一人自稱日光. 一人自稱喜□. 汝識阿褒

佛本願不. 答粗知. 二僧歡喜曰. 善哉如汝. 在

濁惡世中. 歸依阿褒佛. 於一生中. 入不退位.

下              欄

得生歡喜. 覺已彌念. 臨終啓衆曰. 吾今往生

歡喜國矣

第二十二造藥師形像得五十年壽感應

(出三寶記)

昔天竺有婆羅門. 富貴而無子息. 祈請自在

天. 其婦有身. 九月滿足生男子. 色貌端正. 生

衆人愛敬. 時有一尼乾善占. 相見不悅云. 此

兒有衆相. 未足繼家業. 餘壽二年. 父母聞之

生憂惱. 如中毒箭. 時有昔親友. 作沙門洞達

奧□. 問其因緣. 具答上事. 沙門云. 汝依七佛

法. 造藥師如來形像. 如法供養. 卽以白初齋

日. 如法式供養. 父婆羅門夜夢. 異服赤冠冥

道乘靑馬. 捧札來造言. 汝依七佛法. 造像供

養. 更得子五十年壽. 果後如夢矣

第二十三昔有一貴姓祈請藥師靈像得

富貴感應(同記)

昔聞天竺有一貴姓. 甚貧乏乞食自言. 所至

城邑皆閉門戶. 人皆名爲閉門. 常自憂悲. 往

詣藥師靈像寺中. 右□佛像. 至心悔過. 斷食

五日. 如夢從像出妙色身. 似少像. 告言. 汝宿

業頗滅. 必得富饒. 可還父母舊宅. 覺後語已

到舊宅. 城廓頹壞. 唯有朽柱梁木. 信告○兩

日而住. 以杖掘地. 自然伏藏顯現. 此卽父母

所畜收也. 一年內得富貴. 此卽依佛力矣

第二十四貧人以一文銅錢供養藥師像

得富貴感應(出冥志記)

唐邊州有貧人. 孤獨自言. 家內唯有一文銅

錢. 女人思惟. 此錢不可爲一生資糧. 當供佛

像. 卽往伽藍. 供養藥師靈像. 經七日住□縣

經數: 二○八四

經名: 三寶感應要略錄卷上

頁數: 八三三

上              欄

有富家. 其婦頓死. 更心他女. 良久不得隨情.

更祈請同寺像. 夢所感以彼孤女爲婦. 共得

福壽. 生三男二女. 皆謂佛力矣

第二十五破戒者稱藥師名戒還得淨感

應(出尙1□法師傳)

昔有一比丘. 往遊西域. 欲請問得戒源由. 發

足到天竺. 適見一人阿羅漢. 卽請問僧尼得

戒不得戒. 阿羅漢言. 我是小乘聖者. 不知菩

薩僧尼等戒得不. 汝在暫住. 我上昇兜率. 奉

問彌勒. 卽入定向天. 具問僧尼□得戒請靈

驗. 彌勒卽取金花云. 若邊地僧尼. 取金花入

羅漢手掌. 不得莫入. 發心旣訖. 得花安手其

花入掌中. 高一尺顯現. 以此爲驗. 復問. 若受

戒已更有犯者. 如何2遠得所失. 彌勒答. 若

聲聞法. 犯性戒現身難得. 若大乘法此事不

難東方有土名淨琉璃. 佛名藥師. 以本願故.

破戒稱名. 必得淨戒. 比丘聞已. 後說此事. 聞

者信受矣

第二十六夏候均造藥師形像[&FFFF]#罪感應

(出靈應記)

夏候均者勇州人也. 顯慶二年. 受重病經四

十餘日. 昏亂悶絶而死. 自被配作牛身. 祈云.

嘗三度於陰師處受戒. 兼受持藥師經. 自造

形像. 自省無過. 何遣作牛身受苦如此. 均已

被配磨坊. 經二十四日苦使. 後爲勘受戒等.

是實不虛. 始得[&FFFF]#罪. 還蘇說此事矣

第二十七藥師如來救産苦感應(出藥師驗記)

淄州有女人. 有身十二月不得産. 身體疲苦.

骨髓[&FFFF]#痛. 擧聲啼哭. 受沙門邁公敎. 稱藥師

中              欄

名. 夢佛自來救. 彌信隨唱. 苦漸息産男子. 人

皆謂希奇矣

第二十八溫州司馬家室親屬一日之中

造藥師像七軀感應(出靈應記)

溫州司馬. 得長病欲衰死. 親屬奴婢. 來集家

室肉泣. 旣死經一日. 親屬知識. 至心歸依藥

師. 請除病應. 一日造形像七軀. 如法供養. 至

第二日. 悶絶還言云. 我出家時. 從三人冥官

被縛. 過幽闇路. 無人相從. 至一城中. 見有高

座. 玉冠神□坐. 前有數千人. 皆被枷鎖. 問使

者誰. 答琰魔王也. 時可言汝罪. 時王召問. 汝

有作善不. 答我未了志早死. 王言. 汝惡無量.

定不可[&FFFF]#脫地獄. 爾時有異光. 照司馬之身.

王知而告. 汝親屬奴婢. 造七佛像. 得延壽命.

早可還人間. 以是因緣. 再得醒矣

第二十九造毘盧遮那佛像拂障難感應

(出常憫記遊天竺記)

釋常憫. 發願尋聖跡遊天竺. 日至中印度□

索迦國. 王城南道左右有精舍. 高二十餘丈.

中有毘盧遮那像. 靈驗揭焉. 凡有所心. 皆得

滿足. 若有障難者. 祈請必除. 聞像緣起於耆

舊. 曰. 昔此國神鬼喬亂. 人民荒□. 有一尼乾

子善占察. 國王占國荒蕪. 尼乾以籌印地云.

荒神亂起障難. 須歸大神. 方得安穩. 王聰明

達歸宗. 神中之大. 不如佛陀. 卽造此毘盧遮

那像. 安置左右精舍. 左彫鏤黃金. 右用白銀.

高咸二十丈. 日日禮拜供養. 爾時表夜叉童

子. 驅荒神惡鬼出國界. 方無障難矣

第三十聖無動尊自稱無價馱婆感應

下              欄

(出□密記)

昔南天竺王子. 厭世出家. 弘持正法. 誦聖無

動明王. 獨步曠野. 明王現其身共爲伴. 自稱

無價馱婆. 奉事修行者. 猶如世尊弟子給仕

世尊. 吾肩所繫帛巾. 是其表幟也(馱婆此云奴婢. 不用錢)

(貫. 名爲無價. 肩繫巾以爲別異. 聖無動尊. 受他驅役. 隨逐行者. 如不用錢買奴相似.

今自繫巾. 表無價)

(奴. 自稱言不可謬也)

第三十一釋含照圖寫千佛像感應(出寺記)

唐興善寺釋含照. 發願圖千佛像. □寫七佛

像. 不知九百九十三佛威儀手印. 精誠祈請.

流泣悔過. 夢見九百九十三佛現木葉. 歡喜

圖寫. 流布傳世矣

第三十二胎藏曼陀羅相傳感應(古錄)

毘盧遮那如來說大悲胎藏曼陀羅王救護一

切衆生金剛手傳受佛敎. 經數百年. 傳付中

印度世無厭寺達磨□多. 多謹傳弘. 付斛飯

王五十二代玄孫釋善無畏. 無畏開元七年.

從西國將曼陀羅圖來至此國. 於玄宗皇帝

朝爲國師. □譯大敎大曼陀羅. 設大旦場. 諸

尊放光. 天雨細花而供養. 其得感者. 不可

3單記矣

第三十三金剛界曼陀羅傳弘感應(古錄)

昔金剛薩□. 新於毘盧舍那佛前. 受金剛界

大曼陀羅法義. 後數百歲. 傳於龍猛菩薩. 又

數百歲之後. 傳於龍智. 龍智愼傳持之. 如甁

水移器. 傳金剛智. 智是南印度摩賴耶國人.

隨緣遊. 隨處利生. 聞大支那佛法崇盛. 遂汎

船東遊. 幸于海隅. 開元八年中. 方屆京邑. 於

是廣弘□敎. 建曼陀羅. 依法作成. 皆感應瑞

經數: 二○八四

經名: 三寶感應要略錄卷上

頁數: 八三四

上              欄

第三十四建金剛界灌頂道場祈雨而得

感應(出1金智傳)

昔金剛智三藏和上. 年三十一. 往南天竺. 從

龍智受五部灌頂諸□密之藏. □還中天竺.

其後南天竺. 三年亢旱. 草木枯死. 其王遣使.

迎請和上. 於自宮中. 建金剛界灌頂道場請

雨. 其時甘澤流澍. 王臣欣慶. 遂爲和上造寺

安置. 經2余三載矣

第三十五禮拜金剛界大曼陀羅感應

(新錄)

傳聞. 津州有孤女. 愚癡不信. 不識因果. 生年

五十有七. 遭疾而死. 其人見之. 六日方醒. 流

淚投身自責過. 人異之而問因緣. 女答曰. 吾

見不可思議希有之事. 初死之時. 入□鐵火

地獄. 投地獄中. 獄有心自閻魔王. 王□一卷

書曰. 此女昔於3功言弘和上室. 禮拜金剛界

大曼陀羅灌頂壇場. 只是彼力耳. 汝非生死

人. 早還人間. 見此事得言. 因此發心耳矣

第三十六念胎藏大曼陀羅感應(新錄)

傳聞. 大興善寺傳法灌頂阿□梨惠應. 有一

人沙彌. 從七歲師事和上. 至七歲有因緣. 附

船渡新羅. 忽遇暴風. 乘舶頓覆. 五十餘人. 沒

海不知何處漂寄. 沙彌一心念胎藏聖衆曰.

諸海會衆. 起大悲心. 普救船衆. 如夢見虛空.

聖衆如星散光. 身忽在岸上. 五十餘人. 不溺

沒同在一處. 其中二十餘人. 謂見空聖衆. 當

知救難之力不可思議矣

第三十七漢明帝時佛舍利感應(出漢法內傳等)

明帝弘法立寺. 于時西域所將. 舍利五粒五

中              欄

色. 直上空中. 旋環如蓋. 映蔽日光矣

第三十八吳王圍寺執僧舍利光於□

上感應(出異錄宣驗等記)

孫皓時有王. 正解上事言. 佛法宜感中國. 不

列胡神. 皓便一詔集諸沙門. 陳兵圍寺. 欲誅

廢之事. 謂僧會法師曰. 佛若神也宜崇之. 若

其無靈. 黑衣一日同命僧. 或縊死或逃于外.

會乃請齊期七日現神. 以銅□盛水. 置庭中

食畢. 4義乃光暉耀. 忽有聞. 庭□□然有聲.

忽見舍利. 明照□宇. 色於□上. 皓及大衆前

看. 驍愕失措. 離席改容而進. 會曰. 陛下使猛

賁之力擊. 以百鈞之槌. 金剛之質. 終不毁破.

皓如言. 謂先經唄禮拜. 散花燒香高唱曰. 誠

5軍□慈氏來津未絶. 則法輪將轉. 徹於幽

塗. 威神不少冥現. 今日不然. 則三寶永絶. 言

畢在士軍□生風. 觀者戰慓而氣端. □碎舍

利不損. 光明□出耀彩充盈. 皓伏投誠勸營

齋講. 石塔在建唐大市北. 後猶光瑞. 元嘉十

九年秋. 寺刹夜放光明. 鮮江彩發. 有異火光.

使四層上. 從西繞南. 又以6大燒. 騰光上踊.

作大蓮花. 遂發信乃爲立寺. 名爲建7切. 改

所住地名佛地矣

第三十九唐阿得造塔放還感應

唐阿得死. 三日還蘇說. 初死時. 兩人挾腋. 有

白馬吏驅之. 不知行幾里. 見北向黑門而入.

見東向黑門而入. 見南向黑門. 北入見有七

十餘梁間. 8凡舍有人. □服龍冠. 邊有二十

餘吏. 皆言府君. 西南復有四五十吏. 阿得便

前辭府君. 府君問何所奉事. 得曰. 家起色圖

下              欄

寺塔. 供養道人. 府君曰. 卿大福德. 問都錄使

者. 此人命盡耶. 見持一卷書伏案之. 其字甚

細. 曰. 餘壽三十五年. 府君大怒曰. 小吏敢頓

奪人命. 便縛白馬吏. 著柱處罰一百. 血出流

漫. 問得. 欲歸不. 得曰爾. 府君曰. 今當送卿

歸. 欲便遣卿案行地獄. 卽給馬一匹及一人.

從東北出. 不知幾里. 見一城方數十里. 有滿

城上屋. 因見其未事佛. 時亡9伯伯母10己叔

父母. 皆著神域衣. 破壞身體血. 前行見一城.

其中有以鐵床上者. 燒床正赤. 凡見十獄. 各

有楚毒. 獄名赤沙黃沙白沙. 如此七沙. 有刀

劍樹. 抱赤銅柱. 於是便速. 復見七十之梁間

*凡室. 挾道種槐名福舍. 諸佛弟子住中. 福

多者上生天. 福少者住此舍. 遙見大殿二十

餘梁. 有一男子二婦人. 從殿上來下. 是得事

佛後*己伯父母須臾値. 人來問得. 一城方數

十里有滿. 識我不. 得云不識. 曰汝何以不識

我. 我共汝作佛門主. 於是○而憶之. 還至府

君所. 卽遣前二人送歸. 急便蘇言者也

第四十五級未就刑利刃斷感應(出宣驗記)

熒陽高苟年已五十. 爲人殺被收. 鎖項他牢

分必受死. 同牢人云. 努力共誦觀世音. 苟云.

我罪甚重耳. 受死何由可[&FFFF]#. 同禁勸之. 因如

始發心. 誓當捨惡行善. 專念觀音. 不○造次.

若得[&FFFF]#脫. 願起五層佛圖. 捨身作奴. 供養衆

僧. 旬日用心. 鉗鎖自解. 監司驚怪. 語高苟

云. 若佛神憐汝. 暫應不死. 臨刑之日. 擧刀未

下刀. 刀折刃斷. 奏得原[&FFFF]#矣

第四十一廟神奉絹世高爲起塔離□身

經數: 二○八四

經名: 三寶感應要略錄卷上

頁數: 八三五

上              欄

感應

沙門安世高者. 安息國王太子也. 至孝遊化.

往預章至官亭湖廟入. 神告世高曰. 吾昔在

外國. 出家作道人. 好行布施. 不持戒. 今日在

此. 爲宮亭湖神. 周圓千里. □吾所統. 百姓貢

獻珍玩無數. 是我先身. 損己之報1答. 能持

戒福應生天. 以毁戒故墮此神中. 師卿是吾

同學. 今得相見. 悲欣可言. 壽盡旦夕. 而醜形

長大. 不欲於此捨命穢汚潮水. 當度山西空

澤之中此身滅. 恐墮地獄. 吾有絹一千匹. 在

石函中. 幷諸雜物. 可爲我立塔. 營建三寶. 使

我過世得生善處. 深以相諂. 世高聞此. 肉泣

流連. 便語神云. 何不見形面共言對. 神云. 毁

戒之罪. 形甚醜陋. 見必敬怖. 世高曰. 但暫見

吾身不懼也. 神從床後出頭. 乃是大□蛇. 至

世高膝邊. 淚如雨下. 不知其尾長短所在. 俄

而入於床後. 世高於是收取絹物. 悉內船中.

辭別而退. 宗侶一時□航進. 路神復出蛇身.

登山頂遙登去. 衆人取手. 然後起乃滅. □忽

之間. 便達預章. 卽於彼境. 以起蕭寺. 神卽移

度山西2遇命頭尾相去四十餘里. 今尋陽郡

蛇村是. 世高還郡. 以廟中餘物. 於瓦官寺. 起

塔二重. 世高後夢. 神來云. 蒙師作福. 已脫□

身矣

第四十二昔須達長者圖精舍地感應

長者須達. 共舍利弗. 往圖精舍. 須達自手. 授

繩一頭. 共圖精舍. 時舍利弗. 欣然含笑. 須達

問言. 尊人何笑. 答言. 汝始於此地住. 六欲天

中宮殿已成. 則借道眼. 悉見六天嚴寶殿. 問

中              欄

舍利弗言. 是六天何處最3乘示. 舍利弗言.

下三色染. 上二□逸. 第四天中. 少欲知足. □

有一生補處菩薩. 來生其中. 法詞不絶. 須達

言. 我正當生第四天中. 言已竟餘宮悉滅. 唯

第四天宮殿湛然矣

第四十三建立精舍地感應(出天請問記及光愍菩薩經等)

昔佛住祇洹精舍. 時放大光明. 遍照三千大

千世界百億天地. 無非明徹. 猶如見掌. 爾時

大衆萬億舍利弗等. 而爲上首. 於光明中. 見

百億四天下. 黃金地處處遍滿. 佛之光明分

散. 停住黃金之地. 還不收. 久時須達居士. 從

座而起. 合掌白佛言. 世尊何故. 今日我等大

衆. 見雜染世界中. 處處有黃金地如彫鏤. 云

何世尊光明分散. 停住黃金處處. 不還取之.

佛言. 涅槃後正像末時分. 信男信女. 比丘比

丘尼. 國王長者. 大臣人民. 以佛威力. 於此處

處. 建立寺堂. 今日光明所住黃金地者是也.

彼諸四部弟子. 以我白女功德分故. 廣作佛

事. 所得功德者汝無異. 復次所留女光. 我雖

入滅. 而常住不滅. 當來興造時. 最爲照明. 更

從施主口. 入住胸方寸臟. 漸漸照淸生死重

□. 決定不墮四惡趣中. 必當得佛. 金色寶刹.

如文殊師利等. 雖有此益. 四部弟子. 爾時日

用不知也

第四十四沙彌以杖加精舍爲壁木延壽

感應(出西域雜記)

昔□賓國有精舍. 僧徒三百餘人. 沙彌二十

餘人也. 沙彌之中. 最少生年十三. 上座驅使

僧事不違. 時有一尼乾子. 善占相察. 見沙彌

下              欄

云. 汝餘壽唯二年也. 沙彌聞之. 生大怖畏. 經

一夏時. 尼乾見沙彌云. 不可思議. 不可思議.

甚爲希有. 汝壽旣延五十年. 有何妙術. 沙彌

云. 更不修延命法. 尼乾白上座. 上座是三明

大阿羅漢. 入邊際定. 觀知因緣. 從定而起. 告

尼乾子言. 此沙彌於夏初. 衆僧修營精舍壁.

時少一木. 卽持古杖. 加之成壁. 以是因緣. 延

五十年壽矣

第四十五拂精舍庭生天感應(同記)

昔如來在世之時有天人. 來下祇洹精舍. 佛

爲說四諦法. 得法眼淨. 阿難問佛. 佛言. 須達

居士. 造精舍已. 遣一人奴. 拂寺庭掃除道路.

乘此善根. 生□利天. 來下聽法. 得法眼淨也

第四十六昔於父母故宅地造精舍感應

(出賢聖集傳)

昔尊者夜周多. 歸於舊里. 父母故宅地. 建立

佛精舍. 尊者夜分有百千天子. 來下供養精

舍. 尊者知而問天子言. 我是汝父母. 以惡業

故墮地獄. 汝出家日生天. 於古宅地. 建立精

舍. 時自宮殿動搖. 光明倍勝. 以見此事故. 來

供養也

第四十七室羅伐悉底國寺感應(出西域記)

室羅伐悉國. 有一精舍. 高六十餘尺. 以東有

天祠量等精舍. 日旦流光. 天祠之影. 不能蔽

精舍. 日將落照精舍之陰. 遂覆天祠影覆矣

第四十八昔貧兒以木葉戱作寺延壽感

應(出貧兒延壽經)

昔阿羅漢. 路値一貧兒. 觀知餘壽. 三日生悲

愍去. 至第三日値貧兒. 入定觀知. 有六十年

經數: 二○八四

經名: 三寶感應要略錄卷中

頁數: 八三六

上              欄

壽. 生希有念. 又觀善根. 知與諸乞兒共戱. 拾

木葉爲寺報. 爲人說之. 聞者生信矣

第四十九比丘補壁孔延壽感應(出1□寶藏)

昔有一比丘. 死時將至. 因入僧伽藍. 見壁有

孔. 卽便團泥. 而補塞之. 增其壽命矣

第五十昔金地國王治古寺延壽感應

(出譬喩經)

昔有相師. 占金地國王. □後七日. 必當命終.

後日遊獵. 次見一故寺破壞. 卽生悲心. 速修

治之. 得三十年壽矣

三寶感應要略錄卷上2(終)

3三寶感應要略錄卷中目錄

第一將讀華嚴經以水□掌水所霑□類生

天感應

第二諸小乘師以華嚴置阿含下□在其上

感應

第三釋靈幹講華嚴見天宮迎改生花藏世

界感應

第四唐朝散大夫孫宣德發寫花嚴願感應

第五東市行證爲親寫花嚴救苦感應

第六王氏感地藏菩薩誦花嚴偈排地獄感

應

第七空觀寺沙彌定生見紅蓮地獄謬謂華

藏世界感應

第八龍子從僧護比丘誦習四阿含感應

第九新羅國僧兪誦阿含經生淨土感應

中              欄

第十書寫阿含經生天感應

第十一乾陀衛國阿羅漢富那舍昔聞中阿

含經感應

第十二南海濱五百□□聞阿毘達磨藏作

五百應眞感應

第十三□賓國鼠聞誦律藏得阿羅漢感應

第十四受持律比丘感天感應

第十五釋迦昔在凡地得大集經一函滅罪

得通感應

第十六幷州比丘道如唯聞方等名字生淨

土感應

第十七曇榮僧定行方等懺法得授記感應

第十八隋朝智者大師講淨名經感應

第十九宋臨淄釋普明誦維摩經感應

第二十會稽山陰書生寫維摩經除疾救亡

親感應

第二十一法祖法師爲閻羅王講首楞嚴經

感應

第二十二光宅寺雲法師講勝□經降雨感

應

第二十三貧女受持勝□經現作皇后感應

第二十四道珍禪師誦阿彌陀經生淨土感

應

第二十五曇鸞法師得觀無量壽經生淨土

感應

第二十六幷州僧感受持觀經阿彌陀經生

淨土感應

第二十七西印度國講金光明經敵國得和

感應

下              欄

第二十八中印度國講金光明最勝經感應

第二十九溫州張居道冥路中發造金光明

四卷願感應

第三十則天皇后供養金光明最勝王經感

應

第三十一梓州姚待爲亡親自寫四部大乘

經感應

第三十二唐張謝敷誦藥師經除病感應

第三十三唐張李通書寫藥師經延壽感

應

第三十四寫傳大毘盧遮經那感應

第三十五書隨心陀羅尼繫頸滅罪感應

第三十六尊勝陀羅尼經請來感應

第三十七童兒聞壽命經延壽感應

第三十八烏耆國王女讀誦般若心經除怨

害等感應

第三十九畢試國王寫誦般若心經除怨害

等感應

第四十遍學三藏首途西域每日誦般若心

經七遍感應

第四十一大般若經□譯時感應

第四十二大般若經最初供養感應

第四十三唐乾封書生依高宗○書大般若

經一□感應

第四十四東印度三摩□□國轉讀大般若

王供養感應

第四十五幷州常憫禪師寫大般若經感應

第四十六京兆僧智諷誦大般若經二卷感

應

經數: 二○八四

經名: 三寶感應要略錄卷中

頁數: 八三七

上              欄

第四十七幷州道俊寫大般若經感應

第四十八唐豫州神母聞大般若經名死更

得言感應

第四十九踏大般若經所在地離惡趣業感

應

第五十釋迦趣菩提樹下時地神奉般若金

夾感應

第五十一周高祖武帝代滅法時大品感應

第五十二阿練若比丘讀誦大品經感應

第五十三天水郡張志達寫大品經三行延

壽感應

第五十四晉居士周閔大品般若經感應

第五十五朱士行三藏放光般若感應

第五十六釋淸虛爲三途受苦衆生受持金

剛般若經感應

第五十七僧法藏書誦金剛般若經滅罪感

應

第五十八唐玄宗皇帝自誦仁王經□請天

兵救安西感應

第五十九唐代宗皇帝誦講仁王般若降雨

感應

第六十舊譯仁王般若經感應

第六十一無量義經傳弘感應

第六十二聞無量義經功德生□利天感應

第六十三誦法華經滿一千部必有靈驗感

應

第六十四書寫法華滿八部必有救苦感應

第六十五書寫法華經一日卽速救苦感應

第六十六分七卷法華經講八座感應

中              欄

第六十七曇摩懺三藏傳大般涅槃經感應

第六十八釋惠嚴刪治涅槃經感神責感應

第六十九書寫涅槃經生不動國感應

第七十聞常住二字感應

第七十一手觸涅槃經感應

第七十二諸王寫一切經感應

三寶感應要略錄卷之中

釋子非濁集

第一有人將讀華嚴經以水□掌所霑□

類生天感應(出經田及遊記)

執師子國沙門釋迦彌多羅. 此云能友. 是第

三果人也. 麟德之初. 來儀晨旦. 情聖跡遍

歷名山及寺. 至京師西大原寺. 勵諸僧轉讀

花嚴經典. 乃命譯語問云. 此是何經. 答是花

嚴經. 能友肅然改容曰. 不知此處亦有是經

耶. 合掌歡喜讚言. 若聞花嚴題目字者. 決定

不墮四惡趣. 此大方廣功德難思. 西國相傳.

有人以水□掌. 將讀此經. 水之所霑灑及□

蟻. 因此捨命. 後得生天. 何肉受持讀誦. 益不

可思議之福也. 嘗聞. 于塡國東南二千餘里.

有國名遮拘槃. 王宮側有精舍. 於中大乘沙

門轉讀花嚴. 王臣供養之. 夜中分忽然有大

光明. 遍滿城中. 光明之中. 有百千天人. 以種

種天衣珠寶瓔珞. 奉獻王及沙門. 王問曰是

誰. 天答曰. 我是精舍側[&FFFF]#□也. 沙門以水□

掌. 將讀花嚴. 水之所霑. 因此捨命. 生□利

下              欄

天. 天上法爾初知本因. 故來下報恩. 王聞天

語. 悲喜立暇. 我國偏重大乘. 不可流通小法.

從其已來. 彼王歷葉敬重大乘. 諸國名僧. 入

其境者. □皆試練. 若小乘學. 則遣不留. 摩訶

衍人. 請停供養. 至今不改. 王宮內自有花嚴

摩訶般若大集法華等經十二部□十萬偈.

王自受持. 親執戶□. 轉讀. 則開香花供養. 如

此等異蓋多矣

第二毘瑟寺小乘師以花嚴置阿含下然

□在其上感應(出傳等文)

日照三藏云. 南天竺近占波城. 有一僧伽藍.

名毘瑟奴. 於中有諸小乘師而住. 後有一大

乘法師. 持花嚴經一□來至其所. 小乘諸師.

更不相敬. 彼大乘師. 乃留經一□而去. 諸小

乘學者. 情盡不信. 投之井內. 後見井中. 光明

如烈火. 雖久在水中. 都不霑1溫. 便信此經

是佛所說. 猶尙不及小乘. 遂置在阿含等經

律之下. 及明旦輒見在上. 乃訶若群小. 誰後

輒移. 對云. 無人動經. 乃還置下. 明又如初.

復在其上. 若此者數焉. 小乘諸師. 咸大2敎

驚歎. 方知此經過於己學. 以身投於地. 宛轉

號泣. 懺謝□心. 專共受持花嚴一經. 盛于此

國矣

第三釋靈幹講花嚴經見天宮迎改生花

藏界感應(出經傳文)

釋靈幹. 每講花嚴. 遠近□□. 開皇十七年. 遇

疾悶絶. 唯心不冷. 未敢藏殯. 後醒云. 我生兜

率天. 見休遠二法師. □3座花臺. 光□絶世.

謂幹曰. 汝與我諸弟子. 復皆生此矣. 至十八

經數: 二○八四

經名: 三寶感應要略錄卷中

頁數: 八三八

上              欄

年正月卒於寺. 春秋七十有八. 乃火菩於終

南之陰. 初幹志奉花嚴. 常依本作蓮花藏世

界海觀. 及彌勒天宮觀. 至于疾甚. 目精上視.

不與人對. 久乃如常. 沙門童眞. 問疾在側. 幹

謂眞曰. 向見靑衣童子引至兜率天宮. 而天

樂非久. 終墜輪□. 蓮花藏是所圖也. 不久氣

絶. 須臾復童眞問. 何所見耶. 幹曰. 見大水遍

滿. 花如車輪. 幹坐其上. 所願滿足. 尋爾便

1車矣

第四唐朝散大夫孫宣德發寫花嚴願感

應(新錄)

唐朝散大夫孫宣德. 雍州永安縣人也. 德依

因緣發願. 將造花嚴經. 間觸事生不信. 卽捨

廢無惡不造. 後射獵落馬悶絶. 經一日醒覺

悲泣投地. 悔過自責. 謂思○曰. 吾初死之時.

見三人冥官驅沒官. 到於大城前. 五道大臣

位次□列. 閻魔大王安處. 於嗔呵吾言. 汝癡

人人恣造惡. 依所殺禽獸□非分召汝. 卽見

庭中. 吾所殺生百千萬. 向王各各白非分奪

命由. 王彌嗔怒. 時有一童子. 自稱善財. 忽至

王所. 王恭從座下. 合掌向童子. 童子曰. 汝可

放宣德. 彼發造花嚴未果. 所願之時. 無不信

心. 豈以後惡捨前善. 王歡喜曰. 理實如然. 宜

可放還. 卽童子示歸路得醒悟. 大花嚴經功

德不思議. 仍悔先愚. 更盡所有書寫之. 八十

有六而卒. 對親友曰. 吾寫花嚴. 生兜率天. 奉

事慈氏矣

第五東市行證爲親寫華嚴救苦感應

(出經傳文)

中              欄

雍州萬年縣康阿祿山. 調露二年五月一日.

染患遂亡. 至五日蘇起. 自說彼冥道. 誤追在

閻羅王. 時見東市藥行人阿容師而去. 調露

元年患死. 生時煮鉤子. 與七百人. 入□湯地

獄. 先識祿山. 遂憑囑曰. 吾第四子行證. 稍有

仁慈. 君爲語之. 今寫花嚴經一部. 余不相當.

若適爲寫此. 七百人皆得解脫. 山往東市賣

藥阿家. 以容師之言. 具告行證. 證大悲感. 遂

於西大原寺. 請經令人書寫. 初自容師亡後.

家人無夢想. 至初寫經之夕. 合家同夢. 其父

來喜暢無已. 到永隆元年八月. 莊嚴周畢. 請

大德法藏義學沙門慶經設供. 祿山爾日亦

在會中. 乃見容師等七百鬼徒. □來齊處禮

敬三寶. 同□僧前懺悔受戒. 事畢曰. 我等依

經力. 改報於天堂. 言畢而去. 山[&FFFF]#備□冥司.

深信罪業矣

第六王氏感地藏菩薩感應(出經傳別記等)

京師人. 姓王失其名(余記名定藏也)旣無戒行. 曾不

修善. 文明元年. 因患致死. 二人引至地獄門.

王氏本事地藏菩薩. 見有一僧云. 是地藏菩

薩. 乃敎王氏誦一行偈. 其文曰. 若人欲了知

三世一切佛. 應當如是觀. 心造諸如來. 菩薩

曰. 誦得此能排地獄. 王氏盡誦. 遂入見閻羅

王. 王問此人. 有何功德. 答云. 唯受持一四句

偈. 具如上記. 王遂放[&FFFF]#王氏. 當誦此偈時. 聲

所及受苦之人. 皆得解脫. 王氏三日. 蘇向諸

沙門說而已(所言一偈者. 花嚴第十二卷夜摩天宮無量諸菩薩雲集說法品文也云云)

第七空觀寺沙彌定生見紅蓮地 獄謬謂

實華藏世界感應(出別錄文)

下              欄

沙彌定生. 師僧法不能誦經戒. 聞陳說花藏

世界相. 情□慕樂. 恣誤僧事. 入紅蓮花地獄.

謬謂花藏世界. 歡喜稱花藏妙土. 其時地獄

變爲花藏. 聞唱受苦之人. 皆坐蓮花. 時獄官

白閻魔大王. 王言. 此是花嚴大不思議經力.

卽說偈言

歸命花嚴      不思議經        若聞題名

一四句偈      能排地獄        解脫業縛

諸地獄器      皆爲花藏        而皆自見

坐寶蓮花

沙彌一日一夜始蘇. 自說此緣. 其後有通. 集

具已後. 不知所遊方矣

第八龍子從僧護比丘誦習阿含經感應

(出僧2後經文)

昔佛在世. 舍衛國中有五百商人. 入於大海.

共心珍寶. 請僧護比丘. 以爲聞法師. 未至寶

所. 龍王至船住持. 商人怖仰問. 是何神祇而

投船住. 爾時龍王. 現身請僧護比丘. 商人恐

威. 捨與而去. 龍王歡喜. 將詣宮中. 龍有四

子. 聰明智惠. 作僧護弟子白言. 爲我敎此四

龍. 各有一阿含. 第一龍者. 敎增一阿含. 第二

龍者敎中阿含第三龍者. 敎雜阿 含. 第四龍

者. 敎長阿含. 僧護卽便敎之. 第一龍者. 默然

聽受. 第二龍者. 眠目口誦. 第三龍者. □顧聽

受. 第四龍者. 遠住聽受. 此四龍子. 聰明智

惠. 於六月中. 誦四阿含. 顧在心懷. 盡無遺

餘. 爾時大龍. 問訊不愁悶也. 僧護答云. 甚大

愁悶. 何以故. 受持法者. 要須軌則. 此諸龍

子. 在畜生道. 無軌則心. 不如佛法受持誦習.

經數: 二○八四

經名: 三寶感應要略錄卷中

頁數: 八三九

上              欄

龍王白言. 大德不應呵予. 護師命故. 龍有四

毒. 不得如法受持誦習. 何以故. 默然受者. 以

聲毒故. 若出聲者. 必害師命. 是故默受. 眠目

受者. 以見毒故. □顧受者. 以取毒故. 遠住受

者. 以觸毒故. 時諸商人. □至失師處. 處知商

心. 還卽將僧護付之云云. 龍尙要誦. 肉人倫

乎

第九新羅僧兪誦阿含生淨土感應(新錄)

新羅僧兪者. 新羅人也. 少出家歸心於淨土

敎. 見諸誦持阿含者. 毁呵言捨. 夢至極樂東

門. 將入門中. 爾時有無量天童子. 在門外立.

以寶杖驅出兪曰. 小道滅沒. 卽大敎滅相. 以

小法爲梯○登大道. 是汝國式也. 輕慢阿含

捨不誦. 不可入大乘門云云. 夢覺悲泣悔過.

兼持誦四阿含. 得淨土迎. 弟子亦夢. 師坐蓮

花. 來語曰. 我娑婆兼誦阿含. 依本習故. 先得

小道. 不久還入大矣

第十書寫阿 含經生天感應(出外國記)

昔如來滅後一百年中. 夜分有一人天. 放光

來下阿難塔所. 散花供養. 時有大阿羅漢. 號

曰近護. 卽阿育大王師也. 問天曰. 汝何故常

來禮塔. 答曰. 昔書寫四阿含. 得生□利天. 是

阿難恩. 以此因緣. □來供養. 復問. 如彼天有

如汝者否. 答有百千人同業者. 其中持增一

阿含生天甚多

第十一乾陀衛國阿羅漢昔聞阿含感應

(同記)

昔乾陀衛國瞿摩夷精舍. 有一阿羅漢. 名富

那舍. 六通三明淸徹. 晝夜誦中阿含. 未曾暫

中              欄

廢. 有人問曰. 師更極聖. 何偏好誦. 阿羅漢答

曰吾入宿住三昧. 觀知先業. 昔生在犬中. 隨

比丘而行. 比丘誦中阿含. 隨聞之受樂而不

吠. 乘此一善. 生在乾陀衛國婆羅門家. 出家

乃得阿羅漢果. 以是因緣. □誦不廢矣

第十二五百□□聞阿毘達磨藏感應

(出西域傳)

昔南海之濱. 有一樹枯. 五百□□. 於中穴聚

居. 有商侶止於樹下. 旣屬風寒. 人皆飢凍. 聚

積樵蘇. 溫火其下. 煙焰漸熾. 枯樹遂燃. 時商

侶中有賈客. 夜分已後. 誦阿毘達磨藏. 諸□

□雜爲火困. 1受好法音. 忍而不去. 於是命

終. 隨業受生. 俱得人身. 捨家修學小乘法. 聰

膽利智. □證聖果. 近迦□色迦王. 與脅尊者.

招集五百賢聖於迦濕彌羅國. 作毘婆娑論.

斯枯樹之中五百□□也

第十三鼠聞律藏感應

昔□賓國末田地阿羅漢精舍. 有一阿羅漢.

三明六通淸徹. 達三藏十二分敎. 於中戒律

淸高. 一同在世優婆離. □呵門徒云. 汝等當

勤修學戒律. 所以者何. 吾昔在凡地. 依惡業

故受鼠身. 在石窟中而住. 時有一比丘. 夜宿

窟中誦律藏. 吾聞之. 乘此善根受人身. 得阿

羅漢. 戒律精明. 以鼠身聞律藏尙爾. 何肉信

心修行乎

第十四受持律藏感應(同文)

昔□賓國可維精舍. 有二比丘. 一人受持律

藏. 一人受論藏. 人皆以上妙食供律師. 夜分

天人來至. 禮拜持律比丘. 不禮持論比丘. 如

下              欄

此一月餘. 持論比丘. 心懷忿□. 天呵云. 戒律

開人天道. 乃至涅槃道. 以是因緣. 天人重持

誦者. 不可悔恨. 爾時持論比丘. 其持律藏精

勤修習. 俱得初果. 時天供二比丘矣

第十五釋迦昔得大集經一函滅罪感應

(出集法悅捨苦陀羅尼經. 此是大集經中別流也)

釋迦昔無數劫中. 在凡夫時名遮他. 在加倫

羅國. 作於商客販賣言. 虛妄無實. 造諸惡行.

害父愛母. 逕由數年. 擧國人民一皆知之. 稱

聲唱言. 遮他陀害父愛母. 爾時思念. 與畜無

異. 時夜跳城. 奔走趣於深澤. 國王毘□羅. 告

國人民. 此又□癡無道. 其有能得者. 當重賜

寶物. 國人各各受募. 欲捕其身. 卽出國作沙

門. 在於他國. 坐禪學道. 晝夜泣淚. 逕三十七

年. 以五逆障故. 心不得三十七年. 在於山窟.

擧聲泣哭悲歎. 下窟乞食. 時道中地得一大

□. 中有一函經. 更無餘經. 唯有大集法悅捨

苦陀羅尼經. 此經能除百億劫生死五逆大

罪. 若有受持讀誦者. 終不墮三途. 何以故. 過

□河沙諸佛所說故. 是時得此經已. 卽不乞

食. 歡喜向窟中. 燒香禮拜. 悲淚讚仰. 於窟中

修習讀誦. 經一年始得. 以罪業障故. 不能入

心懷更數年修行. 飛行無□. 見十方諸佛. 復

有行者. 如法行之云云

第十六幷州比丘道如唯聞方等名字生

淨土感應

幷州有一比丘. 名曰道如. 此州之人. 七歲已

上. 多解念佛. 然此比丘. 不修念佛不持戒. 畜

不淨物. 身犯不悔. 生年六十一. 頓中風疾. 月

經數: 二○八四

經名: 三寶感應要略錄卷中

頁數: 八四○

上              欄

餘方死. 三日始蘇. 起居輕利. 病盡除愈云吾

初死之時. 見觀音勢至來. 示敎利喜曰. 汝不

修淨土業. 唯聞大乘方等十二部經名字. 以

是因緣. 罪垢微薄. 遠來影向. 餘命未盡. 十二

年後. 將生淨土. 卽合掌流淚方醒言. 更捨所

有. 造方等大集. 兼修念佛. 至第十二年正月

十五日方卒. 音樂在室. 天花雨降. 現所見聞

矣

第十七曇榮僧定二人行方等懺法得記

感應(出唐高僧傳)

唐路州法住寺釋曇榮. 貞觀七年. 依淸信士

常凝保等請. 於法住寺行方等悔法. 至七月

十四日. 有本寺沙門僧定者. 戒行精高. 於道

場內. 見大光明. 五色間起上而下. 中有七佛.

相好非常. 語僧定云. 我毘婆尸如來無所著

主眞等正覺. 以汝罪消故來爲證. 然非本師.

不與授記. 如是六佛皆同此詞. 最後一佛言.

我是汝本師釋迦牟尼. 爲汝罪消故來授記.

曇榮是汝滅罪良緣. 於賢劫中. 名普寧佛. 汝

身器淸淨. 後當作佛. 亦爲普明. 若斯之應現

感靈祥信難聞矣

第十八隋朝智者大師講淨名經感應

(出傳及瑞應傳等文)

隋朝智者大師. 諱智□. 姓陳氏穎川人也. 生

時地涌一山號大賢. 終時山卽隨沒. 爲大賢

湖也. 講淨名經. 次忽見三道寶1隋從空而

下. 阿褒佛土一會. 儼然而現. 十數梵僧. 執香

爐入堂. □□三□. 讚曰

善哉智□      玄悟佛意        吾來影向

中              欄

感應如是

第十九釋普明誦維摩經感應(出梁高僧傳)

宋臨淄釋普明. 誦法華維摩二經. 誦維摩經.

聞空中唱樂. 又善神□. 所拯皆愈. 有2卿人

王道眞. 妻病請明入內. 婦便悶絶. 俄見一物

如狸長數尺許云云

第二十會稽山陰書生寫3經維摩經感

應(新錄)

會稽山陰縣有一書生. 失姓及名. 身有少疾.

發願寫維摩經. 始立題夜. 夢有天女. 摩書生

身夢覺. 卽身疾卽無. 更發信心. 畢一部文. 又

發願爲亡親寫一部. 至問疾品. 夢忽有乘雲

天. 來到住室云. 吾是汝父. 以惡業故. 墮黑暗

地獄. 汝爲我 等造經. 光明照身. 苦息生天. 以

歡喜故. 來告所因. 4于復問. 不審母在何處.

答母依貪財墮餓鬼中. 汝寫佛國品. 離苦卽

生無動國. 吾又不久當生彼. 慇懃寫畢. 夢覺

流淚. 畢一部又而供養. 又夢有異服官人. 捧

旗來告曰. 閻魔法王召牒中. 有汝名. 寫維摩

經故. 可生金粟佛土. 王賜汝命二十年. 努力

莫怠. 春秋七十有九而卒. 身金色. 反人皆謂

生金粟佛土表示也而已

第二十一法祖法師爲閻羅王講首楞嚴

經感應(出傳中)

帛遠字法祖. 河內人也. 乃於長安. 造築精舍.

以講習首楞嚴經爲業時. 有一人. 姓李名通.

死而更蘇云. 見祖法師在閻羅王處. 爲王講

首楞嚴經. 無量罪人. 聞師講聲. 生第二天. 自

云. 講竟應生□利天. 彼天等若聞此經. 得不

下              欄

退功德矣

第二十二光宅寺雲法師講勝□經降雨

感應(出傳中)

梁武帝欲祈雨. 志公曰. 將請光宅寺雲公卽

請講勝□經. 雨降受潤自足矣

第二十三貧女受持勝□經現作皇后感

應(出三寶記)

昔佛滅度三百年中. 阿輸□國有貧女. 六親

俱無. 拾薪言命. 餘暇受持勝□經. 貧女爲薪

更入山. 身疲不能還去. 而臥山中5講經. 爾

時國王. 遊獵入山. 忽見此女. 雲蓋其身. 王異

之近見. 端正女人. 歡喜還宮. 立爲皇后. 其國

此典久絶不行. 當於此時. 再興心法者. 於此

得此經本矣

第二十四道珍禪師誦阿彌陀經生淨土

感應(出瑞應傳等文)

梁朝道珍. 念佛作水觀夢見水. 百人乘船. 欲

往西方心附載. 船上人不聽. 珍云. 一生修西

方業. 何故不聽. 船上人云. 師業未誦彌陀經.

幷營浴室. 於是船人一時俱發. 旣不得去. 啼

泣睡覺. 乃誦經浴僧. 他時又夢. 一乘白銀樓

臺. 擧手言曰. 汝業已圓好用其心. 故來相報.

定生西方. 臨終夜. 山頂如烈數十八火. 異香

滿寺. 亡後於經函中. 收得在生遺記矣

第二十五曇鸞法師得觀經生淨土感應

(同文)

齊朝曇鸞法師. 得此土仙經十卷. 欲訪陶隱

居學仙術. 後逢三藏菩提問曰. 佛法中有長

生不死法. 勝得此土仙經否. 三藏唾地6驚